# Velòdrom Andreu Oliver

El Velòdrom Andreu Oliver, també conegut com a Velòdrom d'Algaida, és una instal·lació dedicada al ciclisme en pista a l'aire lliure d'Algaida (Mallorca, Illes Balears, Espanya). Va estar activa entre 1975 i 1995 i va ser la pista més important de l'illa. És manté sencer, però és abandonat.

## Història

El recinte esportiu va ser inaugurat el 25 de juliol de 1975. Va ser impulsat pel mecenes del ciclisme mallorquí Andreu Oliver Amengual, Castellitxo, qui va adquirir els terrenys i va finançar la construcció. Des de llavors va ser seu de tota mena de proves per a ciclistes professionals, amateurs i ciclisme de base.
A causa de l'irreversible descens de l'afició per aquest esport la pista va cessar l'activitat a la darreria dels anys 80. Va tornar breument el 1995, però aquell mateix any va tancar definitivament les portes. Des de llavors ha romàs inactiu i en un estat de degradació progressiva.
Hi ha un altre velòdrom en el veí municipi de Campos, el qual va dur temporalment un nom idèntic. Per distingir-los se sol utilitzar el nom de les poblacions respectives.
El 2024, el partit Més per Mallorca ha reclamation la protecció i la recuperació d'aquestes instal·lacions. La proposta va ser aprovada per unanimitat pel consell de Mallorca.

## Esdeveniments
### Competicions estatals

Des que fou inaugurat el velòdrom va assolir un paper destacat a nivell estatal, especialment amb les proves de mig fons rere moto que va acollir durant varios anys consecutius fins mitjans dels anys 80. En bona part va heretar el llegat que havia mantingut el Velòdrom de Tirador de Palma fins a la seva clausura, el 1973.
* Campionat d'Espanya de velocitat: 1976 i 1979.
* Campionat d'Espanya de mig fons rere moto stayer: 1975, 1976, 1977, 1978, 1979, 1980, 1981 i 1984.
* Campionat d'Espanya de mig fons rere moto comercial: 1976, 1977, 1978, 1979, 1980, 1981 i 1984.
* Campionat d'Espanya de persecució individual: 1976 i 1979.
* Campionat d'Espanya de fons: 1976 i 1979.
* Campionat d'Espanya de persecució per equips: 1976 i 1979.

### Competicions regionals

A nivell balear la pista va acollir els campionats regionals sobretot durant els anys 80 i en totes les seves modalitats.
* Campionat de Balears de velocitat: 1982, 1983 i 1987.
* Campionat de Balears de mig fons rere moto stayer: 1975, 1978, 1980 i 1983.
* Campionat de Balears de mig fons rere moto comercial: 1978, 1981 i 1983.
* Campionat de Balears de persecució individual: 1982, 1983 i 1987.
* Campionat de Balears de persecució per equips: 1982.
* Campionat de Balears de fons: 1980, 1982 i 1983.
* Campionat de Balears d'americana: 1982.

### Competicions de ciclisme femení

La pista va acollir les primeres edicions dels campionats regionals en categoria femenina.
* Campionat de Balears de velocitat: 1980, 1981, 1982 i 1983.
* Campionat de Balears de fons: 1980, 1981 i 1983.
* Campionat de Balears de persecució individual: 1980, 1981 i 1983.

## Referències

* 1 2 3 Timtul. «MÉS plateja al Consell protegir els velòdroms i voltadores que encara hi ha a Mallorca». Més per Mallorca, 18-09-2024. [Consulta: 18 març 2025].
* ↑ «Mañana se pondrá en marcha un nuevo velódromo en Mallorca». Mundo Deportivo, 24-07-1975.
* ↑ «Mallorca inauguró nuevo velódromo. "Mestre Andreu" homenajeado en Algaida». Mundo Deportivo, 01-08-1975.
* ↑ «Don Andrés Oliver ha construido un velódromo en Algaida y es propietario de otro, en Campos». La Vanguardia, 12-10-1975.
* ↑ «El Consell de Mallorca protegerá velódromos y 'voltadoras' de la isla» (en castellà). Track Piste, 20-09-2024. [Consulta: 18 març 2025].
* 1 2 3 Flaquer Palmer i Vidal Perelló, 2005.

## Bibliografia

* Flaquer Palmer, Mateu; Vidal Perelló, Miquel. Ciclistas de Mallorca. Palma: Última Hora, 2005.

## Enllaços externs

* Vídeo del Velòdrom Andreu Oliver